Yes It Is

«Yes It Is» er en sang av The Beatles som hovedsakelig ble skrevet av John Lennon, men offisielt ble den kreditert Lennon/McCartney. Sangen ble først utgitt 9. april 1965 som B-side til gruppens niende britiske singel Ticket to Ride. Ti dager senere ble samme singel utgitt i USA.Lewisohn, Mark (1988). The Beatles Recording Sessions. New York: Harmony Books. ISBN 0-517-57066-1 s. 200

 Bakgrunn og innspilling 

Lennon prøvde å skrive en slags ny This Boy med tre-stemt harmoni, men han følte i 1980 at han mislyktes.Sheff, David (1981). The Playboy Interviews with John Lennon & Yoko Ono ISBN 0-425-05989-8 Paul McCartney hjalp til å skrive ferdig sangen i Lennons hjem Kenwood utenfor London.Miles, Barry (1997). Paul McCartney: Many Years From Now. New York: Henry Houston, Texas, USA: Holt and Company. ISBN 0-8050-5249-6 s. 176

«Yes It Is» ble innspilt 16. februar 1965 i Abbey Road Studios. De spilte inn fjorten tagninger med akustisk gitar (Lennon), bass (McCartney), sologitar m/tone-pedal (George Harrison) og trommer (Ringo Starr). Lennon sang en guidevokal som på ingen måte var egnet til utgivelse. Et eksempel på dette høres på Anthology 2 hvor tagning 2 utgjør første minutt av det som blir presentert. Lennon, McCartney og Harrison la på sine stemmer til slutt før sangen var klar for remiksing.Lewisohn, Mark (1988). The Beatles Recording Sessions s. 54

 Musikere og instrumenter 

John Lennon: akustisk gitar, vokal
Paul McCartney: bass, harmonivokal
George Harrison: sologitar (m/tonepedal), harmonivokal
Ringo Starr: trommer

 Utgivelser av «Yes It Is» på senere album 

Beatles VI – utgitt 14. juni 1965 (USA).
Love Songs – utgitt 21. oktober 1977 (USA); 19. november 1977 (UK).
Rarites – utgitt 2. november 1978 (UK).
Past Masters, Volume 1 – 7. mars 1988.

Referanser

 Eksterne lenker 
 Sangteksten presentert på The Beatles' offisielle webside.

Kategori:The Beatles-sanger
Kategori:Sanger skrevet av Lennon/McCartney
Kategori:Sanger fra 1965